Diari Oficial de la Generalitat Valenciana


Sumari del DOGV 6057, del 15-07-2009 (2009/8297)

Notificació de la resolució del recurs d'alçada, referència interna R-521/2008, al Sr. Pedro Mellado Soriano.
-------------------------------------------------------------------------------------------------------------

### Dades del document

Número de DOGV
:   6057

Data del DOGV
:   15-07-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/8297


Data del document
:   02-07-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació de la resolució del recurs d'alçada, referència interna R-521/2008, al Sr. Pedro Mellado Soriano. [2009/8297]  
De conformitat amb el que estableix l'art. 59.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, es notifica al Sr. Pedro Mellado Soriano, c/ Músico Mariano Pérez Sánchez, núm. 8, 8ª (46937 Requena) la resolució del recurs d'alçada amb el número de referència interna R-521/09.  
València, 2 de juliol de 2009. - La directora general d'Habitatge i Projectes Urbans: M. Jesús Rodríguez Ortiz  
"Resolució de la secretària autonòmica de Medi Ambient, Aigua, Urbanisme i Habitatge del recurs d'alçada relatiu a l'expedient de resolució administrativa de contracte de compravenda per infracció greu o molt greu de les prescripcions legals i reglamentàries vigents en matèria d'habitatge protegit V-RAIL-10/08, de l'habitatge siti al c/ Músico M. Pérez Sánchez, número 8, planta 1, porta 8. Requena. Grup 460809.  
Dades del reclamant   
Número d'expedient: V-RAIL-10/08   
Cognoms i nom: Mellado Soriano, Pedro  
Dades de l'habitatge   
Codi de l'habitatge 2207356007  
Domicili: Músico M. Pérez Sánchez, núm. 8, pl. 1, pta. 8. Requena  
Règim: compravenda   
Adjudicatari: Pedro Mellado Soriano  
I. Antecedents  
Cronològicament exposats, els fets essencials relatius a l'esmentat expedient són els següents:  
1r. En data 01.07.84 s'adjudica al Sr. Pedro Mellado Soriano l'esmentat habitatge en règim de compravenda amb preu ajornat.  
2n. En data 12.03.08 es detecta mitjançant nota simple informativa del Registre de la Propietat de Requena, que el Sr. Pedro Mellado Soriano i la Sra. Milagros Fernández Garcés (esposa de l'adjudicatari) són titulars de dos habitatges a Requena, constituint aquest fet causa de resolució de contracte per infracció greu o molt greu de les prescripcions legals i reglamentàries vigents en matèria d'habitatge protegit, per la qual cosa se li incoa el procediment indicat.   
- El 28.05.08 es dicta providència d'incoació de l'expedient de referència.  
- El 05.06.08 s'elabora el plec de càrrecs. Es fa constar que intentada la notificació no es pot practicar per no trobar-se ningú al domicili que puga fer-se'n càrrec, per la qual cosa s'introdueix còpia per davall de la porta, però el 13.06.08 l'interessat presenta un escrit d'al·legacions que són contestades en la resolució de l'expedient i es dóna per notificat el plec de càrrecs.   
- Vistes les al·legacions formulades per l'interessat i atés que no desvirtuen aquestes la causa de l'expedient, en data 20.06.08 es proposa a la directora general d'Habitatge i Projectes Urbans la resolució de l'expedient.  
- El 26.08.08 la directora general d'Habitatge i Projectes Urbans dicta una resolució. S'hi fa constar que després de dos intents de notificació, en data 27.08.08 i 01.09.08, no es pot practicar aquesta, ja que la persona que es troba al domicili manifesta ser amic de la família però es nega a firmar, per la qual cosa es publica per mitjà d'anunci en el tauler d'edictes de l'Ajuntament al seu últim domicili conegut i en el Diari Oficial de la Comunitat Valenciana.   
3r. Finalment, en data 01.10.08, Pedro Mellado Soriano interposa recurs d'alçada contra la resolució de la directora general d'Habitatge i Projectes Urbans, a través de l'oficina de Correus i Telègrafs de Requena. L'esmentat recurs va tenir entrada a les oficines de l'Institut Valencià d'Habitatge en data 23.10.08.  
II. Fonaments de dret  
Els articles 57, 69.2 i la disposició addicional primera de la Llei 08/2004, de 20 d'octubre, de l'habitatge de la Comunitat Valenciana.  
Els articles 154.a), 181, 182, 183 i la disposició transitòria primera del Reglament de protecció pública a l'habitatge, aprovat pel Decret 75/2007, de 18 de maig, del Consell.  
Els articles 20 i 24 de la Llei 14/2003, de 10 d'abril, de patrimoni de la Generalitat Valenciana.  
L'article 69.2 de la Llei 30/92, de 26 de novembre, de règim jurídic de les administracions públiques i del procediment administratiu comú.  
Els articles 19 i 21 de la Llei 30/2007, de 30 d'octubre, de contractes del sector públic.  
L'article 187 del Decret 75/2007, de 18 de maig, del Consell, pel qual s'aprova el Reglament de protecció pública a l'habitatge, en relació amb l'article 59 de la Llei 30/92, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
III. Contestació a les al·legacions  
A la primera  
La causa de la resolució de contracte és la infracció greu o molt greu de les prescripcions legals i reglamentàries vigents en matèria d'habitatge protegit, concretament ser qualsevol membre de la unitat familiar propietari de béns immobles, i no no destinar l'habitatge a domicili habitual i permanent.  
A la segona i tercera  
En primer lloc, hem aclarir que el recurrent no és titular d'un habitatge sinó de dos, i en segon lloc, que l'article 57 de la Llei 8/2004, de 20 d'octubre, de la Generalitat, de l'habitatge de la Comunitat Valenciana, en relació amb l'article 182 del Reglament de protecció pública a l'habitatge, estableixen com a causa de resolució de contracte infringir les prescripcions legals i reglamentàries vigents en matèria protegida, entenent-se com a infracció greu o molt greu d'aquestes que qualsevol membre de la unitat familiar siga propietari d'un bé immoble. Aquesta causa s'imputa a l'interessat basant-se en els mitjans de prova que consten en l'expedient, dels quals es dedueix que l'adjudicatari juntament amb la seua esposa són titulars de dos habitatges a Requena. A més, el mateix recurrent en l'al·legació segona i quarta reconeix aquest fet.  
A la quarta  
Quant a la manifestació efectuada pel recurrent que "la mera titularitat d'un altre habitatge no protegit no constitueix cap infracció" cal dir que, l'article 69.2 de la Llei 8/2004, de 20 d'octubre, de la Generalitat, de l'habitatge de la Comunitat Valenciana, qualifica com a infracció molt greu "l'incompliment de les condicions establides reglamentàriament per al primer accés a habitatges de protecció pública". Doncs bé, l'article 154.a) del Decret 75/2007, de 18 de maig, del Consell, pel qual s'aprova el Reglament de protecció pública a l'habitatge, estableix entre els requisits per a ser adjudicatari d'un habitatge de promoció pública que "cap dels membres de la unitat familiar que convisquen amb el sol·licitant podran disposar d'habitatge, per qualsevol títol legal, en el moment de presentar la sol·licitud". Així mateix, indica que es considerarà unitat familiar la formada pel sol·licitant, el seu cònjuge i ascendents o descendents, sempre que convisquen amb ell, almenys durant l'any anterior a la sol·licitud.  
D'altra banda, l'article 57 de la Llei 8/2004, de l'habitatge de la Comunitat Valenciana, en relació amb l'article 182 del Reglament de protecció pública a l'habitatge estableixen com a causa de resolució de contracte infringir les prescripcions legals i reglamentàries vigents en matèria d'habitatge protegit.  
Per tant, del tenor dels esmentats articles es desprén que disposar d'un altre habitatge protegit o no constitueix una infracció molt greu de les prescripcions legals i reglamentàries vigents en matèria d'habitatge protegit.  
Quant a la legislació aplicable hem de dir que el punt tercer de la disposició transitòria primera del Decret 75/2007, de 18 de maig, pel qual s'aprova el Reglament de protecció pública a l'habitatge estableix que "les disposicions del títol III relatives als habitatges de promoció pública seran aplicables tant als habitatges d'aquesta naturalesa que es construïsquen a partir de l'entrada en vigor, com als pertanyents al patrimoni existent de promoció pública de la Generalitat i la gestió dels quals es va atribuir pel Decret 118/1988, de 29 de juliol, del Consell, a l'Institut Valencià d'Habitatge, SA, com també els construïts per qualsevol promotor públic o assimilat de la Comunitat Valenciana (?). Per tant, els expedients administratius iniciats en el moment de l'entrada en vigor del Reglament de protecció pública a l'habitatge, com aquells altres que hagen començat després de la publicació de l'esmentada norma en el DOCV, estaran sotmesos a la Llei i al Reglament d'habitatge de la Comunitat Valenciana.  
Quant a la prescripció, hem de dir que estem davant d'un procediment de resolució administrativa de contracte i no davant d'un procediment sancionador i que la causa no ha prescrit ja que el recurrent continua sent titular de dos habitatges.  
Finalment, hem d'insistir en el fet que la causa de la resolució de contracte és la infracció greu o molt greu de les prescripcions legals i reglamentàries vigents en matèria d'habitatge protegit, concretament ser qualsevol membre de la unitat familiar propietari de béns immobles i no el no-ús de l'habitatge objecte de recurs com a domicili habitual i permanent.  
RESOLUCIÓ  
Vist l'expedient, es dedueix que queda prou acreditat que el Sr. Pedro Mellado Soriano infringeix les prescripcions legals i reglamentàries vigents en matèria d'habitatge protegit, per ser qualsevol membre de la unitat familiar propietari de béns immobles.  
Vistos els fets, les disposicions legals citades i les d'aplicació general, com també la proposta de la directora general d'Habitatge i Projectes Urbans, la secretària autonòmica de Medi Ambient, Aigua, Urbanisme i Habitatge resol desestimar el recurs d'alçada  
Contra aquesta resolució, que posa fi a la via administrativa, es pot interposar recurs contenciós administratiu davant del jutjat contenciós administratiu corresponent, en el termini de dos mesos comptadors a partir de l'endemà de la recepció d'aquesta notificació, segons els arts. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que es puga exercir qualsevol altre recurs que es considere oportú.  
València, 2 d'abril de 2009. - La secretària autonòmica de Medi Ambient, Aigua, Urbanisme i Habitatge: M. Ángeles Ureña Guillem".